

**Els aprofitaments hidràulics d’època moderna i contemporània a la Val d’Aran**

Elisa Ros Barbosa

Airau de Patrimòni. Conselh Generau d’Aran

Passeg dera Libertat , 16 25530 VIELHA

e.ros@aran.org

La força motriu de l’aigua ha estat objecte d’aprofitaments diversos a la Val d’Aran. Molins fariners i serradores n’han estat els més importants. Així, quasi la totalitat dels pobles aranesos tenien, com a mínim, un molí fariner. Només tres poblacions, massa allunyades de cursos d’aigua suficientment cabalosos, no en posseïren. Aprofitant la mateixa presa de derivació d’aigua, sovint també existia una serradora. Tret d’algunes excepcions eren de caràcter comunal, malgrat haver patit en determinats moments intents de privatització. Menys nombroses però també estretament relacionades amb la pagesia i la ramaderia van ser les fàbriques de llana. Tots tres equipaments van estar en funcionament fins entrats els anys seixanta i, en algun cas, fins els setanta del segle XX, moment en el qual es produí la gran transformació econòmica de la Val d’Aran.

Amb anterioritat, la força de l’aigua havia fet funcionar també batans i fins i tot una farga.

A primeries del segle XX, alguns d’aquests modestos equipaments preindustrials es van convertir en els primers productors d’energia elèctrica, abans que la construcció i posta en funcionament de les gegantines infraestructures hidroelèctriques les arraconessin definitivament.

**Paraules clau:** Aprofitaments hidràulics, molins fariners, Val d’Aran, serradores, patrimoni preindustrial